open-index/open-wikipedia-markdown huggingface dataset:
Italianismo

Un **italianismo** é un estranxeirismo derivado do idioma italiano e incorporado a outra lingua.

## Algúns italianismos en galego
* A capela, acuarela, adagio, alarma, aria, arlequín, arpexo, axio
* Bagatela, bancarrota, barcarola, batuta, bergantín, bicoca, borrasca, bufo/a, bufón
* Canón, cantata, capricho, caricatura, casino, clarescuro, comparsa, concerto
* Divo/a, dueto
* Emboscada, empresa escalinata, escaramuza, escopeta, escuadrón, espaguetes, esquife, estuco
* Fachada, fresco
* Graffiti
* Macarrón, maiólica, maxenta, melodrama, minestra, miniatura, mortadela.
* Novela
* Óleo, ópera
* Palco, pallaso/a, pasarela, pavana, pérgola, piano, piloto, pizza, porcelana
* Scherzo, serenata, silva, solfexo sonata, soneto, soprano
* Témpera, terracota, tiramisú, tocata
* Violín, violoncello

## Notas 
## Véxase tamén
### Outros artigos
* Anglicismo
* Arabismo
* Galicismo
* Xermanismo
* Latinismo
Peroryctes

***Peroryctes*** é un xénero subfamilia de mamíferos marsupiais australidelfos da orde dos peramelemorfos e familia dos peramélidos, o único da subfamilia dos perorictinos.
   
## Taxonomía 
### Descrición 
; Xénero
O xénero *Peroryctes* foi descrito en 1906 polo zoólogo británico Oldfield Thomas en 	*Proc. Zool. Soc. Lond.*, **1906**: 476. formouse co elemento do latín científico *per-*, tirado do nome latino *pēra*, 'alforxa', e o o substantivo do grego antigo ὀρύκτης *orýktēs*, 'escavador'. Literalmente 'o escavador con bolsa' (aludindo ao marsupio).
 
### Clasificación 
McKenna e Bell (1997) atribuíron o nome *Peroryctinae* a unha publicación de Archer *et al*. (1989), pero considerárono como un *nomen nudum*, referíndose a un nome manuscrito de Groves e Flannery. Kirsch *et al*. (1997) considerárono como unha subfamila dos peraméldos. Westerman *et al*. (1999) consideraron a familia, *sensu* Groves e Flannery, probabelmente como polifilética, e que *Echymipera* e *Microperoryctes* forman un clado irmán dos xéneros dos peramélidos; materiais adicionais confirman isto, e engaden o xénero *Peroryctes* como un terceiro clado, probabelmente irmán do resto (Westerman *et al.* (2001).

'*Subfamilia *Peroryctinae'''* Groves & Flannery, 1990
* Xénero *Peronictes* Thomas, 1906 
** *Peroryctes broadbenti* (Ramsay, 1879) – Bandicut xigante
** *Peroryctes raffrayana* (Milne-Edwards, 1878) - Bandicut de Raffray 
*** *Peroryctes raffrayana raffrayana* (Milne-Edwards, 1878)
*** *Peroryctes raffrayana rothschildi* (Förster, 1913)

## Notas 
## Véxase tamén 
### Bibliografía 
* Grzimek, B., Schlager, N. & Olendorf, D (2003): *Grzimek's Animal Life Encyclopedia*. Detroit: Thomson Gale. 
* Macdonald, D. & Norris, S., eds (2006): Bandicoots. pp.&nbsp;824–827 en *The Encyclopedia of Mammals*, Vol. 1, Fourth Edition. Londres: The Brown Reference Group. 
* McKenna, M. C. & Bell, S. K. (1997): *Classification of Mammals Above the Species Level*. Nova York: Columbia University Press. ISBN 0-231-11013-8. 
* Rowland, P. & Strahan, R., eds. (1995): *The Mammals of Australia*. Washington, D.C.: Smithsonian Institution Press.
* Seebeck, J. (1990): *Bandicoots and Bilbies*. Norton, Australia: Surrey Beatty and Sons in association with the Australian Mammal Society.
* Vaughan, T. A. (1986): *Mammalogy*. Third Edition. Fort Worth, Texas: Saunders College Publishing. 
* Vaughan, T. A.; J. M. Ryan & N. J. Czaplewski (2000): *Mammalogy*. Fourth Edition. Philadelphia, Pennsylvania: Saunders College Publishing. 
* Wilson, D. E. & Reeder D. M. (editores) (2005): *Dasyuromorphia* en *Mammal Species of the World. A Taxonomic and Geographic Reference* , 2 vol. 3ª ed. Baltimore, Maryland, EE. UU.: Johns Hopkins University Press. ISBN 0-8018-8221-4.

### Outros artigos 
* Marsupiais
* Australidelfos
* Peramelemorfos
* Peramélidos

### Ligazóns externas 
* *Peroryctinae* na ADW. 
* *Peroryctinae*  na EOL.
* *Peroryctes* na ADW.
* *Peroryctes* na EOL.
* *Peroryctes* no NCBI.
* *Peroryctes''  en Fossilworks.
Barrio Novo

Como topónimo **Barrio Novo** pode referirse a:

;En Galiza
***Barrio Novo**, lugar da parroquia de Dumbría, no concello de Dumbría;
***Barrio Novo**, lugar da parroquia da Devesa, no concello de Ribadeo;
***O Barrio Novo**, lugar da parroquia de Pastoriza, no concello de Arteixo;
***O Barrio Novo**, lugar da parroquia de San Pedro de Benquerencia no concello de Barreiros;
***O Barrio Novo**, lugar da parroquia de Santa María do Mao, no concello do Incio;
***O Barrio Novo**, lugar da parroquia de Santa Mariña do Monte, no concello de Monforte de Lemos;
***O Barrio Novo**, lugar da parroquia de Loureza, no concello de Oia;
***O Barrio Novo**, lugar da parroquia do Rosal, no concello do Rosal.
***O Barrio Novo**, lugar da parroquia de Goián no concello de Tomiño.

## Véxase tamén
### Outros artigos
*
El Mirlo

***El Mirlo*** foi un semanario editado en Vigo en 1872.

## Historia e características 
Periódico satírico, apareceu en febreiro de 1872. Entre os seus colaboradores figurou Pascual Ruiz Enríquez. Desapareceu en maio dese ano.

## Notas 
## Véxase tamén 
### Bibliografía 
* 
* 
* 

### Outros artigos 
* *El Mirlo Blanco*
* Lista de publicacións impresas da provincia de Pontevedra
Pisistrátidas

Os **Pisistrátidas** (en grego antigo Πεισιστρατίδαι / **Peisistratídai**), son os descendentes de Pisístrato, tirano de Atenas.

Literalmente, o termo designa aos seus dous fillos: Hipias e Hiparco, que herdaron e gobernaron conxuntamente en Atenas, tras o falecemento do seu pai no -527.

**Hiparco** (-527 - -514), mecenas e protector dos poetas Simónides de Ceos e Anacreonte, e promotor dunha gran biblioteca en Atenas, non ostentou, máis que de forma simbólica, o poder. Foi asasinado, no -514, polos tiranicidas Harmodio e Aristoxitón.

**Hipias**, que saíu indemne do atentado no que morreu o seu irmán, detentou durante máis tempo o poder, recruando a súa tiranía até límites insustentábeis.

No -510, os Alcmeónidas, que foran exiliados por Pisístrato, rebeláronse contra Hipias, e chamaron no seu auxilio a Esparta que se uniu a eles no ataque. A intervención, promovida por Cleómenes I, obrigou a Hipias a se refuxiar na Acrópole, os espartanos raptaron aos seus fillos forzando, para salvalos, o desterro do tirano, que abandonou Grecia e se refuxiou en Sixeo. Este foi o fin do dominio dos Pisistrátidas.
Barrido

O topónimo **Barrido** pode referirse a:

;En Galiza
***Barrido**, lugar da parroquia de San Vicente de Paradela, no concello de Paradela;
***Barrido**, lugar da parroquia de Beseño, no concello de Touro.

## Véxase tamén
### Outros artigos
Ondas do mar de Vigo

"**Ondas do mar de Vigo**" é o nome co que se coñece unha cantiga de amigo escrita en lingua galego-portuguesa polo trobador medieval Martín Codax. Toma o título do primeiro verso da obra. Aparece xunto a outras cantigas do mesmo autor no Pergamiño Vindel, onde se conserva a notación musical da cantiga.

O mar e as ondas aparecen en varias cantigas de Codax, como "Ay ondas que eu vin veer", e a vila de Vigo aparece tamén na composición "En o sagrad'en Vigo". Aparecen varios tópicos da cantiga de amigo, como o propio amigo ausente, ou os elementos da natureza como confidentes. Ao estar relacionada co mar, pertence ao subxénero da barcarola. Formalmente está formada por catro estrofas de tres versos. Ten paralelismos, leixaprén e refrán.

[miniatura |page=573 |Cancioneiro da Biblioteca Nacional ou [Cancioneiro da Biblioteca Nacional|Cancioneiro Colocci-Brancuti: B&nbsp;1278.|centro]]
## Notas 
## Véxase tamén 
### Bibliografía 
*  (2003): "Martin Codax o el poeta intemporal". Alacant: Biblioteca Virtual Miguel de Cervantes.
* , Graça Videira; , Manuel Pedro et al. (2011-), Cantigas medievais galego-portuguesas. Lisboa: Instituto de Estudos Medievais, FCSH/NOVA.
* , Giuseppe (2011): "Para unha lectura das cantigas de Martín Codax", en *Grial* nº 189. Vigo: Galaxia.

### Ligazóns externas 
* Clasica2.com - Las Cantigas de Amigo de Martín Codax: Ondas do Mar de Vigo
Ramón Espinar Merino

**Ramón Espinar Merino**, nado en Madrid o 30 de marzo de 1986, é un político, politicólogo e activista en movementos sociais español. En maio de 2015 foi escollido Deputado na Asemblea de Madrid por Podemos. En xullo foi designado senador en representación da Comunidade de Madrid.

## Notas
## Véxase tamén 
### Outros artigos 
* Ramón Espinar Gallego (pai).
### Ligazóns externas 
* Ramón Espinar Merino, na páxina oficial de Transparencia de Podemos. 
* Ramón Espinar no Twitter. 
* Entrevista a Ramón Espinar 2011 Colectivo Contrapoder-Juventud sin futuro. Vídeo. 
* O Movemento 15M en España por Ramón Espinar e Micahel Janoschka. 
* La NBC retrata la “generación perdida” española en un documental sobre el paro juvenil mundial. Intervención de Ramón Espinar. 2013.
Lobos sucios

***Lobos sucios*** é un filme de suspense e drama español de 2016, dirixido por Simón Casal e protagonizada por Marian Álvarez e Manuela Vellés. Foi estreado o 8 de abril de 2016 en España.

## Sinopse 
Manuela (interpretada por Marian Álvarez), unha mineira que é rexeitada polos demais por ser medio bruxa, decide roubarlle aos nazis para tentar curar á súa filla doente. Nesta aventura, conta coa axuda de Candela (interpretada por Manuela Vellés), a súa irmá máis nova.

O filme fai unha interpretación libre de dous hechos que tiveron lugar na Galicia daquela época: as minas de volframio que se atopaban na parroquia de Casaio, en Carballeda de Valdeorras, e a historia das irmás Touza de Ribadavia, que salvaron centos de xudeus.

## Intérpretes 
* Marian Álvarez como Manuela
* Manuela Vellés como Candela
* Isak Férriz como Miguel Peña
* Pierre Kiwitt como Franz
* Thomas Coumans como Edgar
* Sam Louwyck como Bryan
* Ricardo de Barreiro como Virutas
* Xosé Manuel Esperante como Márquez
* Rosa Álvarez como Rosalía
* Mara Sánchez&nbsp;como Vicenta
* Luísa Merelas como María

## Palmarés cinematográfico 
;XIV edición dos Premios Mestre Mateo

## Notas
Phalacrocorax neglectus

***Phalacrocorax neglectus*** é unha especie de corvo mariño de mediano tamaño que é endémico de Namibia e do litoral occidental de Suráfrica. Vive nas costas e raramente foi atopado a máis de 15&nbsp;km en mar aberto.

## Descrición 
É unha ave de corpo pesado, duns 75&nbsp;cm de lonxitude. Xeralmente é negra cun brillo broncíneo, aínda que as ás son marróns escuras. Os adultos teñen unha pequena crista na cabeza, e na época reprodutora teñen algunhas plumas brancas na cabeza e parte posterior do dorso, que despois perden. Carecen da mancha gular laranxa doutras especies da súa zona como *Phalacrocorax capensis*.

## Ecoloxía 
Come principalmente peixes, pero tamén un dos seus alimentos principais son as lagostas *Jasus lalandii*, e a súa área de alimentación coincide coas áreas de kelpo onde viven estas lagostas, aínda que tamén comen outros crustáceos e cefalópodos. Entre os peixes que depreda salienta o gobio peláxico *Sufflogobius bibarbatus*.

As aves poden reproducirse en calquera momento do ano, e poñen dous ou tres ovos brancos nun niño construído con algas con paus e plumas. Viven en colonias, pero aliméntanse soas ou en pequenos grupos.

## Conservación 
A ave é considerada "en perigo" pola IUCN. As poboacións destas aves declinaron abruptamente nas últimas décadas, parcialmente debido á pesca comercial do peixe *Sufflogobius bibarbatus* do que se alimenta, e en parte polo incremento das molestias humanas, e tamén polo aumento das gaivotas *Larus dominicanus*, que son depredadoras activas dos ovos e pitos deste corvo mariño, como tamén o son os *Pelecanus onocrotalus*. Tamén foron afectados por verteduras de petróleo ou capturadas en aparellos de pesca. A poboación mundial é agora probablemente dunhas 2.800 parellas reprodutoras en 2006. As poboacións máis importantes encóntranse nas illas Mercury e Ichaboe de Namibia.

## Notas 
## Véxase tamén 
### Ligazóns externas 
* BirdLife Species Factsheet.
* Informe sobre a especie da Unidade de Demografía Animal da Universidade de Cidade do Cabo
* Bank Cormorant - en The Atlas of Southern African Birds.
Atlantic Fest

O **Atlantic Fest** é un festival de música celebrado na Illa de Arousa. A súa primeira edición celebrouse desde o 1 ao 3 de xullo de 2016, na praia do Bao. Dito festival podería considerarse a continuación do Festival do Norte, que no ano 2015 se celebrou tamén na propia Illa, en lugar de na localidade de Vilagarcía de Arousa como viña sendo habitual, sendo uns dos seus promotores precisamente o que o foi do *Festival do Norte*, Toño Caneda.

## Edición 2016 
A edición do ano 2016, a primeira do festival, contou coa presenta de Tindersticks, Nacho Vegas, El Niño de Elche, Alex Cooper, Xoel López e Be Forest.

## Edición 2018 
A terceira edición celebrouse do 20 ó 22 de xullo de 2018.

## Edición 2019 
A cuarta edición celebrarase do 26 ó 28 de xullo de 2019.

## Edición 2020 
Tiña previsto celebrarse os días 25, 25 y 26 de xullo, mais foi cancelado por mor da Covid-19. Os artistas confirmados foron estes

## Notas 
## Véxase tamén 
### Outros artigos 
* Rías Baixas

### Ligazóns externas 
*Páxina oficial do festival
Stellaria holostea

miniatura|323x323px|Ilustración
A **muruxa** ou **herba paxareira** (***Stellaria holostea***) é unha planta herbácea da familia das cariofiláceas.
## Descrición 
Planta perenne, de até 60&nbsp;cm, con talos débiles, afiadamente tetrangulares, e follas lanceoladas, agudas e apecioladas de 3 a 8&nbsp;cm. Flores brancas, de 1,5 a 3&nbsp;cm de diámetro, con pétalos profundamente divididos o dobre de longo que os seus sépalos, pedicelos vilosos e cápsula globular.

## Hábitat 
Sebes, zonas húmidas en lugares sombríos

## Distribución 
miniatura|320x320px|Flor de *S. holostea*.
Toda Europa, excepto Islandia e Albania.

## Taxonomía 
A especie *Stellaria holostea* foi descrita por primeira vez por Carlos Linneo e publicado en *Species Plantarum* 1: 421. 1753.
### Citoloxía 
Número de cromosomas de *Stellaria holostea* (Fam. Caryophyllaceae) e táxones infraespecíficos: 2n=26

### Sinonimia 
* *Stellaria ciliata* Gilib. ex Bubani, Fl. Pyr. 3: 29 (1901), nom. illeg.
* *Stellaria connata* Dulac, Fl. Hautes-Pyr. 250 (1867), nom. illeg.
* *Alsine holostea* (L.) Britton in Mem. Torrey Bot. Club 5: 150 (1894)
* *Cerastium holosteum* (L.) Crantz, Inst. Rei Herb. 2: 401 (1766)
* *Alsine scabra* Stokes

## Notas
Festival con V de Valarés

**Con V de Valarés** foi un festival de música celebrado na praia de Balarés, en Cospindo (Ponteceso) desde o ano 2006 ata o ano 2017.

Polo festival pasaron artistas como León Benavente, Kula Shaker, Neumon ou Egun Soda.

## Notas 
## Véxase tamén 
### Outros artigos 
* Costa da Morte
* Port América
### Ligazóns externas 
*Páxina oficial do festival.
Purificación García

**Purificación García Ribeira**, nada en Castrelo do Val o 25 de xuño de 1952, é unha deseñadora de moda galega. Desde 1998, a marca Purificación García comercialízaa o grupo STL.

## Traxectoria
Aínda que tivo unha irmá máis vella, morreu de pulmonía antes de nacer ela. Con apenas tres anos, a súa familia emigrou a Uruguai, onde viviu o resto da súa infancia e os primeiros anos da súa mocidade. Ao principio, os seus pais traballaron nunha *estancia*, o seu pai como leñador, a súa nai cultivando o horto da explotación. Posteriormente, a familia estableceuse en Montevideo, onde foron porteiros dun edificio.

Aos vinte e un anos casou con Daniel Álvarez, un técnico uruguaio de televisión, e xuntos crearon unha empresa de importación de peles. Emigraron ao Canadá, onde Purificación estudou un máster en Enxeñaría Téxtil. Un ano despois fíxoo en Tokyo, tras a apertura de senllas tendas na capital xaponesa, Osaca e Kyoto. En 1985 asociouse cun grupo de investidores xaponeses, pero a principios do noventa estes retiraron o investimento, ante a falta de soporte industrial con que contaba a deseñadora. Purificación García encargaríase do deseño e dirección de coleccións masculina e feminina de *prêt-à-porter*, xunto cos seus correspondentes accesorios. Da fabricación e a comercialización, baixo a marca Purificación García, encargaríase STL. A denuncia foi arquivada tres meses despois, e o conflito resolveuse mediante un acordo extraxudicial polo que a deseñadora proseguiu a súa vinculación con STL. En palabras da propia Purificación García, «Moitos deseñadores quedáronse polo camiño porque non souberon traballar coa industria. Quizais é un problema de ego. Tes que deixalo de lado. Cando firmas cun grupo debes saber moi ben o que vas atopar e asegurarte de que a balanza estea equilibrada: perdes unha certa liberdade de acción, pero gañas en expansión, en capacidade de chegar á xente, en difusión... Eu ao final chegueino a entender, pero custoume». En novembro de 2011 foi condecorada coa Medalla de Prata ao Mérito no Traballo outorgada polo Ministerio de Traballo e Inmigración.

## Notas
Melindre

O **melindre**  é un doce característico da gastronomía de Galicia, cunha forma semellante á dunha rosquilla pero máis pequeno. Caracterízase polo seu menor tamaño e polo baño de xarope de azucre que levan por fóra e co que adquiren unha consistente capa abrancazada que os envolve.

## Características xerais 
[miniatura|*Showcooking* de [Xoán Crujeiras na festa do melindre e da repostaría tradicional de Melide.]]
Os ingredientes do doce son: manteiga de vaca, fariña, ovos, azucre e opcionalmente anís. 
Faise unha masa mesturando os ovos, a fariña e a manteiga, logo esa masa divídese en anacos e dáselle forma. Despois hai que metelas no forno ata que collan unha cor non moi escura. Hai que deixar que arrefríen ben e logo báñanse nun xarope de auga e azucre, e ese almibre que abrillanta o doce, que é o que lles da a súa aparencia característica. Poden durar un mes en boas condicións.

Son a peza central da festa anual do Melindre e da Repostaría Tradicional da Terra de Melide.

## Feira do melindre de Melide 
Recollendo o traballo das rosquilleiras que amasaban os melindres nas casas e os levaban a vender ás feiras, no 1991 creouse a festa do melindre e da repostaría tradicional de Melide, celebrada o segundo domingo de maio.

## Notas
## Véxase tamén
### Outros artigos
*Rico
*Amendoados

### Ligazóns externas
*Feira do Melindre de Melide
*Receita
Celestino Carbia Campaña

**Celestino Carbia Campaña**, nado en Valga en 1897 e fusilado en Pontevedra o 11 de maio de 1937, foi un político galego.

## Traxectoria 
Fillo de Francisco Carbia Fariña, foi fundador do Sindicato Agrario de Cordeiro e impulsor do cooperativismo. Coa ditadura de Primo de Rivera foi concelleiro de Valga a partir do 9 de marzo de 1924 xunto ao seu pai Francisco Carbia. Porén ambos dimitiron do cargo un ano despois como “protesta ante a forma en que se efectuou a segregación da freguesía de San Xulián de Requeixo para constituír o Concello de Pontecesures”. Logo das elección de 1931 foi concelleiro de Valga e tenente de alcalde. Asumiu a alcaldía ao renunciar Maximino Mosquera por problemas de saúde. Foi alcalde de Valga até 1933. Presidente de Izquierda Republicana de Valga, foi reposto como alcalde despois do triunfo da Fronte Popular en febreiro de 1936. 

Co golpe de Estado do 18 de xullo de 1936 foi detido e estivo preso na Illa de San Simón. Xulgado en Pontevedra por rebelión militar foi condenado a pena de morte e fusilado en Pontevedra o 11 de maio de 1937. Soterrado no cemiterio de Santo Amaro de Pontevedra, a súa familia logrou traer os seus restos en 1977 ao cemiterio de Cordeiro.

## Querela arxentina contra os crimes do franquismo 
A súa familia sumouse á Querela arxentina contra os crimes do franquismo.

## Notas 
## Véxase tamén 
### Ligazóns externas 
* "Alcalde, republicano, asasinado" *Praza*, 5/5/2016.
Praza Roxa (Santiago de Compostela)

A **praza Roxa** é unha praza de Santiago de Compostela. Está considerada un dos puntos neurálxicos do Ensanche da cidade, en contraposición coa zona vella.

## Orixe
O nome da praza Roxa ten a súa orixe no final da ditadura franquista e a transición, xa que nela foron frecuentes as manifestacións por parte de opositores ao réxime franquista, coloquialmente coñecidos coma *"rojos"*.

## Notas 
## Véxase tamén 
### Outros artigos 
* Praza Roxa (Moscova)
Uladzimir Tarasievič

**Uladzimir Tarasievič** (en ), nado o 27 de novembro de 1921 en Kliešniaki (voivodato de Nowogródek, Polonia; hoxe Belarús) e finado o 2 de xaneiro de 1986 en Chicago (Estados Unidos de América), foi un bispo grecocatólico belaruso, visitador apostólico para os fieis belarusos no exterior dende 1983 até o seu pasamento.
## Traxectoria 
Naceu nunha familia católica en Kliešniaki, preto de Hrodna, o 27 de novembro de 1921. Pouco antes de comezar a segunda guerra mundial emigrou aos Estados Unidos de América xunto co seu tío, Janka Tarasievič. e sucedeuno como visitador apostólico Aliaksandr Nadsan.

## Notas 
## Véxase tamén 
### Bibliografía 
*
### Ligazóns externas 
**Bishop Vladimir Ladislas Tarasevitch, O.S.B.*, en Catholic-Hierarchy.org 
**Nekrolog 1986*, en Apostolische-Nachfolge.de 
**Bp Włodzimierz Tarasewicz OSB*, en Unici.pl
Fritz von Opel

miniatura|Fritz von Opel nun ensaio cun dos seus dispositivos.
**Fritz Adam Hermann von Opel**, nado en Rüsselsheim (Alemaña) o 4 de maio de 1899 e finado en Samedan (Suíza) o 8 de abril de 1971, foi o único fillo de Wilhelm von Opel e un dos netos de Adam Opel, fundador da compañía Opel. É coñecido sobre todo polas súas demostracións espectaculares de propulsión de foguetes, o que lle valeu o alcume de "Rocket Fritz".

## Traxectoria 
Opel naceu na vila alemá de Rüsselsheim, no estado de Hessen, e formouse na Universidade Técnica de Darmstadt. Despois da súa graduación, foi nomeado director de probas da compañía Opel e encargouse tamén da publicidade. Na década de 1920 interesouse no uso de foguetes como recurso publicitario para a empresa, e procurou asesoría contactando para iso con Max Valier, da sociedade *Verein für Raumschiffahrt*, e con Friedrich Sander, un fabricante de pirotecnia de Bremerhaven.

O 15 de marzo de 1928 a Opel probou o seu primeiro coche propulsado con foguetes, o RAK1, e conseguiu unha velocidade superior aos 75&nbsp;km/h, co que probou a viabilidade deste xeito de propulsión. Pouco máis dun mes máis tarde, chegou xa á velocidade de 230&nbsp;km/h co RAK.2, propulsado por vinte e catro foguetes de combustible sólido.

Nese mesmo 1928, adquiriu un planador coñecido como "Lippisch Ente" ("O parrulo de Lippisch") que pertencera a Alexander Lippisch e engadiulle propulsión de foguete, co que creou o primeiro avión do mundo con esta propulsión. Opel tivo unha ocasión para probar esta aeronave, antes de estourar no seu segundo voo de proba. Logo encargoulle a Julius Hatry unha aeronave nova, á que volveu chamar RAK.1, e fíxoa voar en Frankfurt o 30 de setembro de 1929. No entanto, probou tamén o RAK.3, un vagón de ferrocarril impulsado por 30 foguetes de combustible sólido que alcanzou unha velocidade de 254&nbsp;km/h.

Tamén en 1928, Opel construíu e probou unha motocicleta con esta mesma propulsión, que chamou "Monstro".

Opel deixou a empresa familiar e Alemaña a partir de 1929.

En 1947 Opel contraeu matrimonio e ese mesmo ano foi pai dun neno ao que chamou Frederick, que chegou a ser piloto de Fórmula 1 (coñecido como Rikky von Opel).

Fritz von Opel morreu en Samedan, Suíza, en 1971.

## Notas 
## Véxase tamén 
### Ligazóns externas 
* Historia da compañía Opel. No sitio web oficial de Opel.
Rudesindo Fernández Vilor

**Rudesindo Fernández Vilor**, nado en Becerreá e finado no mesmo concello o 20 de setembro de 1936, foi un político galego.

## Traxectoria 
Foi alcalde de Becerreá na Segunda República. Militante de Izquierda Republicana. Co golpe de Estado do 18 de xullo de 1936 foi detido no depósito de Becerreá o 5 de setembro, saíndo en liberdade o día 11. Foi paseado ao tentar fuxir da Falange. Tamén morreu o seu parente Ovidio Villar Fernández.

## Véxase tamén 
### Ligazóns externas 
* Ficha en Represión franquista en Lugo
Mangosta exipcia

A **mangosta exipcia** (*Herpestes ichneumon*) é un mamífero omnívoro pertencente á familia dos Herpéstidos.

## Características 
Pelame pardo con abundantes pintas grises. Patas curtas e o rabo moi alongado. Habita en terreos con matogueiras mestas e con zonas rochosas. Actividade diúrna, habitualmente solitario. Depreda roedores, serpes e lagartos. Tamén se pode alimentar de ovos e froitos.

## Distribución 
Presente no sur da Península Ibérica, na Dalmacia e África. En Italia foi introducida a mangosta asiática nos anos da década de 1960.

## Notas
Álvaro Puentes Antón

**Álvaro Puentes Antón**, finado en San Pedro de Eume o 27 de setembro de 1940, foi un político galego.

## Traxectoria 
Militante de Unión Republicana. Participou nos da Fronte Popular para as eleccións de febreiro de 1936. Foi nomeado alcalde de Cabanas en febreiro de 1936. Co golpe de Estado do 18 de xullo de 1936 logrou fuxir e agocharse nun refuxio no Couce, nas fragas do Eume. Foi asasinado polas costas, por un infiltrado da Garda Civil no seu agocho no Couce xunto co seu compañeiro Eduardo Prieto Alvariño. Coa restauración da democracia, a Corporación municipal de Cabanas rendeulle unha homenaxe colocando unha placa co seu nome na escola das Viñas, que despois desapareceu.

## Notas 
## Véxase tamén 
### Bibliografía 
*  

### Ligazóns externas 
* Por la memoria y la libertad
Delfín Modesto Brandón

**Delfín Modesto Brandón** (na grafía portuguesa *Delfim Modesto Brandão*), nado en Tourém (Montalegre) en 1835, foi o penúltimo *Xuíz* ou *Alcalde* (Xefe de Estado) do Couto Mixto, de acordo coas súas memorias.

## Traxectoria 
Mudouse ó Couto Mixto e asumiu o cargo de *Xuíz* en xaneiro de 1863, sendo elixido para pór fin ós abusos continuos e violacións da soberanía por parte das autoridades portuguesas e españolas. Renunciou ó cargo cando a partición e anexión do territorio era inminente. Foi seguido por un último *Xuíz*, que rematou o seu mandato coa partición e anexión formal do territorio, entre España e o Reino de Portugal, o 23 de xuño de 1868.

Entre 1881 e 1885 serviu na administración postal española en Aguadilla, Porto Rico.

En 1904 completou un libro de memorias onde conta as últimas décadas do Couto Mixto ata a súa extinción. Estas memorias foron publicadas en castelán no 1907 como *Interesante Historieta del Coto Mixto*.

## Notas 
## Véxase tamén 
### Outros artigos 
* Couto Mixto
* Tratado de Lisboa (1864)
Manuel Fernández Freijeiro

**Manuel Fernández Freijeiro**, nado en Pontedeume cara 1870 e finado en Ferrol o 18 de decembro de 1936, foi un militar e político galego.

## Traxectoria 
Militar Auxiliar de Intendencia retirado. Na República foi alcalde de Cedeira e volveu ser alcalde a partir de marzo de 1936. Durante a súa estancia en Ferrol foi directivo do Real Coro Toxos e Froles. Co golpe de Estado do 18 de xullo de 1936 interveu nos primeiros momentos pero púxose enfermo e tomaron a dirección o tenente de alcalde José Vergara López e José Bernabé Martínez, do comité de resistencia cedeirense, que proclamaron nun bando a declaración de Estado de Guerra. Detido, foi xulgado en Ferrol por rebelión militar e condenado a pena de morte. Executado en Ferrol no castelo de San Felipe o 18 de decembro de 1936 canda o seu fillo Ginés Fernández Rodríguez e outros republicanos cedeirenses.

## Notas
Tránsito de Mercurio

O tránsito de Mercurio é o paso, observado dende a Terra, deste planeta por diante do Sol. A aliñación destes tres astros (Sol, Mercurio e Terra) prodúcese por ter Mercurio un período orbital menor que o da Terra, e produce un efecto que, dende a Terra, só é comparable co tránsito de Venus. Neste efecto, Mercurio vese (por medio de telescopios ou outra amplificación, pois é demasiado pequeno o planeta e perigosa a luz solar para velo a ollo nu) como unha pequena mancha negra que vai trasladándose sobre a superficie solar. Como Mercurio ten a órbita nun plano diferente ó da eclíptica do noso planeta (7° de diferenza) fai que este fenómeno só ocorra unha vez cada varios anos.
[miniatura|230px|Tránsito de Mercurio, en 2006. Ver que as [Mancha solar|manchas solares aparecen moito maiores que o planeta.]]
Para que o tránsito se produza, fai falla que a Terra estea preto dos nodos da órbita. A Terra atravesa cada ano a liña dos nodos da órbita de Mercurio o 8-9 de maio e o 10-11 de novembro. Se nesa data coincide unha conxunción inferior, é dicir, Mercurio máis próximo á Terra que o Sol, haberá tránsito. Hai certa periodicidade neste fenómeno, aínda sobmetido a regras das que deriva unha relación temporal complexa. É claro que ten que ser múltiplo do período sinódico. Mercurio adoita transitar o disco solar, de media, unhas 13 veces cada século, en intervalos de 3, 7, 10 e 13 anos.

O día 9 de maio de 2016 foi visible de xeito teórico (nubosidade) dende Galicia un tránsito, dende as 13:20 ás 20:40 horas (hora oficial en España)

## Para ver o tránsito 
Mirar o tránsito a ollo nu é perigoso, pois implica o mirar directamente ó Sol, o que fai que a retina se queime ós poucos segundos. Ademais, e como o tamaño aparente de Mercurio é moi pequeno, os filtros e lentes especiais para ver eclipses resultan inservibles. Para afeccionados proponse a proxección nunha pantalla cun telescopio equipado cun filtro solar, o que permite ver unha imaxe ampliada do Sol e evita riscos.

## Tránsitos na historia 
Os pasos de Mercurio polo disco solar nos séculos XX e XXI son os seguintes:

## Véxase tamén 
### Ligazóns externas 
* NASA: Transits of Mercury, Seven Century Catalog: 1601 CE to 2300 CE 
* NASA, Near-live images from Mercury's Transit across the Sun (2016) 
* NASA: Image from the transit of Mercury in 2003 
* Shadow & Substance.com: Transit of Mercury Animated for November 8, 2006 
* Transits of Mercury – Fourteen century catalog: 1 601 AD – 3 000 AD 
* Transits of Mercury on Earth – Fifteen millennium catalog: 5 000 BC – 10 000 AD 
* Desafío proposto pola ESA para os centros escolares (inglés)
Manuel Rodríguez Sangiao

**Manuel Rodríguez Sangiao**, nado en Cuntis e finado en Silleda o 16 de setembro de 1936, foi un político galego.

## Traxectoria 
Canteiro. Na República foi alcalde de Cuntis. Co golpe de Estado do 18 de xullo de 1936 entregouse. Falanxistas armados foron buscalos á pensión na que se hospedaba con Sergio González Paz (membro do Comité de Resistencia da Fronte Popular), para levalos a Costa Carballo (Pazos), onde os asasinaron o 16 de setembro de 1936. Manuel Rodríguez foi soterrado alí, e anos despois a súa familia conseguiu recuperar o cadáver para inhumalo en Cuntis. O seu fillo máis vello foi asasinado en 1940 en Madrid por falanxistas de Cuntis, cando estaba a realizar o servizo militar. Outros fillos de Manuel Rodríguez Sangiao continuaron sufrindo presións e humillación durante a ditadura, sendo obrigados a cantar o "Cara al Sol" no patio do colexio.

## Véxase tamén 
### Ligazóns externas 
*Cuntis homenaxea a derradeira corporación republicana e o seu alcalde, asasinado en 1936
Jesús Villamor Calvo

**Jesús Villamor Calvo**, nado en Padrón o 16 de decembro de 1947, é un político galego do PPdeG.

## Traxectoria 
Hostaleiro. Foi o candidato do PPdeG á alcaldía de Padrón por vez primeira nas eleccións municipais de 1983 e foi elixido alcalde como cabeza da lista máis votada, con 4 concelleiros. En 1987 foi reelixido cunha ampla maioría absoluta de 13 concelleiros de 17. Nas sucesivas convocatorias electorais que tiveron lugar ata 2003 revalidou a alcaldía con maioría absoluta, se ben foi perdendo progresivamente apoios ata que nese último ano a logrou de forma moi axustada. Presentouse ás eleccións municipais de 2007, nas cales o candidato do PSdeG-PSOE, Camilo Forján Seoane, lle arrebatou a alcaldía. Tras pasar á oposición comezou a traballar na empresa privada e retirouse da política ao final do mandato. Entre 2005 e 2006 foi conselleiro da empresa Xestión Urbanística da Coruña.
En canto ás súas afeccións destaca o golf e o futbol

## Notas 
## Véxase tamén
### Bibliografía 
* 

### Outros artigos 
*Eleccións municipais en Padrón
### Ligazóns externas
* Sabariz Rolán, Luis Angel (17 de agosto de 2011) "Indignados con Villamor" en *Pontecesures.net* 
* Ficha do xogadorno club de golf Val de Rois
Marcha do sal

A **marcha do sal**, tamén coñecida como **marcha de Dandi** e o **sal Satyagraha**, foi un acto de desobediencia civil non-violento que se produciu na India colonial iniciado por Mohandas Gandhi para producir sal coa auga do mar. Con este acto, reivindicouse unha práctica que fora común até que os oficiais británicos introduciron impostos na produción do sal, declararon as actividades de reclamación do sal como ilegais e empregaron o uso da forza repetidamente para frealo. A marcha, de vinte e catro días, comezou o 12 de marzo de 1930 como unha campaña de acción directa e protesta non violenta en contra do monopolio británico do sal, conseguindo a atención internacional, dando un gran pulo ó movemento de independencia da India e comezou o Movemento internacional de desobediencia civil.

A marcha foi o desafío organizado máis significativo contra a autoridade británica dende o movemento de non cooperación de 1920–22, e foi seguido pola declaración de soberanía de Purna Swaraj e o autogoberno polo Congreso Nacional Indio o 26 de xaneiro de 1930.

Gandhi liderou a marcha de Dandi dende a súa residencia, Sabarmati Ashram, preto da cidade de Ahmedabad. 78 persoas comezaron a marcha con Gandhi, que pretendían camiñar 390&nbsp;km até a vila costeira de Dandi, que se atopa en Navsari, no estado de Gujarat. Como o obxectivo de Gandhi e os seus seguidores era producir sal sen pagar impostos, un número crecente de indios uníronse no seu camiño. Cando Gandhi crebou coa lei do sal ás 6:30 am o 6 de abril de 1930, millóns de indios imitárono e comezaron a facer actos de desobediencia civil contra o Raj Británico. A campaña tivo un efecto significativo en todo o mundo, e especialmente nas actitudes británicas cara á soberanía india e o autogoberno.

## Notas 
## Véxase tamén 
### Bibliografía 
*
*
* Decourcy, Elisa. "Just a grain of salt?: Symbolic construction during the Indian nationalist movement," *Melbourne Historical Journal,* 1930, Vol. 38, pp 57–72
Ramón Souto González

**Ramón Souto González**, nado na Pobra do Caramiñal en 1900 e finado en Ferrol o 16 de agosto de 1936, foi un carpinteiro e político galego.

## Traxectoria 
Carpinteiro de profesión, traballou nunha fábrica de baldosas en Perlío. Formou parte da sociedade agrarista La Necesaria e foi militante do PSOE. Na República foi concelleiro de Fene e candidato do PSOE pola Coruña nas eleccións xerais de 1933, pero non foi elixido. Logo da dimisión do alcalde José Pita Cortés en xuño de 1936 por razóns de idade e saúde, foi elixido alcalde de Fene. Co golpe de Estado do 18 de xullo de 1936 foi detido o 1 de agosto na Casa do Concello e asasinado no espigón do Arsenal de Ferrol, xunto con outros 15, por aplicación da Lei de fugas.

## Véxase tamén 
### Ligazóns externas 
*
Cipriano Fernández Brage

**Cipriano Fernández Brage**, nado en Serantes e finado en Aranga o 5 de novembro de 1936, foi un radiotelegrafista e político galego.

## Traxectoria 
Na República foi concelleiro en Fisterra e logo do falecemento do alcalde Pedro Paz Rodríguez, foi elixido alcalde de Fisterra o 10 de novembro de 1932. Como alcalde promoveu a construción de fontes e lavadoiros e acometeu a instalación de alumeado eléctrico na capital municipal e en varias aldeas. Foi deputado provincial. Militante de Izquierda Republicana. Co golpe de Estado do 18 de xullo de 1936 foi detido por falanxistas en Fisterra, e apareceu morto no pozo da ponte da Castellana (Vilarraso, Aranga).

## Véxase tamén 
### Bibliografía 
* : "Cipriano Fernández: otra víctima de la barbarie" *La Voz de Galicia*, 5/12/2016.
*
Bandeira dos aborixes australianos

A **bandeira dos aborixes australianos** é a bandeira étnica que representa aos pobos aborixes australianos. Malia ser unha das bandeiras de Australia e posuír un status legal e político especial, non é a bandeira nacional do país. Adoita ondear a carón da bandeira australiana e da bandeira dos insulares do estreito de Torres, que tamén é oficial.

## Simbolismo 
Segundo o seu creador, o significado simbólico das súas cores é:
* Franxa negra – representa o pobo aborixe.
* Círculo amarelo – representa o Sol, protector e creador da vida.
* Franxa vermella – representa a terra ocre.

## Notas 
## Véxase tamén 
### Outros artigos 
* Bandeira dos insulares do estreito de Torres
### Ligazóns externas 
*
Mago Antón

**Antón López Rivas**, nado na Meda (Castroverde) en 1956, é un mago e ilusionista galego, coñecido profesionalmente como o **Mago Antón**. Está especializado en números de escapismo e maxia creativa.

## Traxectoria
Pasou a súa infancia e adolescencia en Lugo, onde se iniciou na maxia. Comezou a estudar Psicoloxía en Santiago de Compostela, abandonando en 1977 para dedicarse profesionalmente á maxia e á ventriloquia. Uns anos máis tarde entrou en contacto coa escola máxica de Madrid e realizou numerosas actuacións en diferentes cidades españolas e europeas. Nos anos 80 produciu grandes espectáculos, destacando Merlín e Familia, e creou a empresa Produccións Máxicas.

O 2 de decembro de 1990 estivo a piques de morrer afogado durante a gravación dun programa da Televisión de Galicia. O truco consistía en somerxerse nunha cubeta de auga esposado a unha pedra, emulando a Harry Houdini. Unha vez dentro, o mago debía atopar a chave que abre as esposas, liberarse e saír do estanque antes de que fose demasiado tarde. Nesta ocasión foi rescatado *in extremis* polos seus axudantes, semiinconsciente despois de case catro minutos.

## Espectáculos principais 
Os espectáculos principais do Mago Antón foron:
* 1980-1990 Merlín e Familia, presentado en xira por toda Galicia.
* 1993 Vía Láctea, representado durante meses en Santiago, principais cidades galegas, Pamplona e Madrid.
* 1995-1999 Magomóbil, recorre Galicia con cinco espectáculos de maxia, entre eles Insólito por ANTONomaxia e O romance do conde de Cagliostro.
* 2001 Ilusións, un percorrido pola historia da maxia e a humanidade.
* 2004 10 Magos no País das Marabillas e Festivais de Maxia no Camiño.

## Premios 
* 1989 foi nomeado "Lucense del año" pola Asociación de Prensa, Radio e TV de Lugo.
* 2003 foi galardoado co premio “Gallego Egregio” pola Fundación Premios de la Crítica de Galicia.

## Notas
Daniel Álvarez Carnero

**Daniel Álvarez Carnero**, coñecido como **Pepe de Villastrille**, nado en Lugo en 1903 e finado na mesma cidade o 29 de decembro de 1936, foi un político galego.

## Traxectoria 
Veciño de Proendos e militante do PSOE. Foi concelleiro e tenente de alcalde na corporación municipal de 1936. En xullo foi elixido alcalde gubernativamente. Co golpe de Estado do 18 de xullo de 1936 foi detido o 4 de agosto, pasou polas prisións de Monforte de Lemos e Lugo. Foi xulgado por rebelión militar, por organizar partidas armadas, e condenado á pena de morte e indemnización con todos os bens. Foi executado en Lugo o 29 de decembro. Enterrado nun nicho en Lugo grazas á amizade dun militar, o seu corpo foi perdido cando o cemiterio desapareceu, no lugar que hoxe ocupa o Gran Hotel de Lugo.

## Véxase tamén 
### Ligazóns externas 
* Daniel Álvarez Carnero, “Pepe de Villastrille”, executado
* Ficha en Represión franquista en Lugo
Ciudad Perdida

miniatura|dereita|250px|Vista da área central da cidade. Estruturas de madeira erguíanse outrora sobre das plataformas de pedra.
**Ciudad Perdida**, **Buritaca-200** ou **Teyuna** é un antigo poboado indíxena e sitio arqueolóxico. Foi construído arredor do século VII ou VIII, uns 650 anos antes que Machu Picchu. Hoxe forma parte dos máis de 250 poboados antigos dos catro grupos indíxenas da cara norte e suroeste da Serra Nevada de Santa Marta, no departamento de Magdalena de Colombia.

## Historia 
Ciudad Perdida foi construída arredor do ano 700 ou 800 por comunidades indíxenas tayronas.

Os membros dos pobos locais, os arhuacos, os koguis e os wiwas, declararon que visitaron o sitio con regularidade antes de que fose amplamente descuberto, pero gardaran silencio ó respecto. Chaman a Ciudad Perdida "Teyuna" e cren que foi o corazón dunha rede de aldeas habitadas polos seus devanceiros, os tayrona.

Ciudad Perdida foi probablemente o centro político e manufactureiro da rexión a beiras do río Buritaca e puido ter albergado entre 2.000 e 8.000 persoas. Aparentemente foi abandonada durante a conquista española.

## Notas 
## Véxase tamén
Rico

O **rico** é unha galleta de tona exclusiva da repostaría de Melide. A festa gastronómica da festa do melindre e da repostaría tradicional de Melide festéxase co rico como un dos produtos a degustar.

## Ingredientes 
Cunha receita a base de fariña, azucre, manteiga, limón, anís e ovos, será despois cada reposteiro o que lle acabará dando o seu toque persoal con outros ingredientes, como a améndoa.

## Orixes e tradicións 
Os ricos son os doces autóctonos de Melide. Orixinalmente feitos nos domicilios privados polo san Roque, en Melide cócese en dozarías tendo a principal diferenza na receita no engado ou non de améndoa sobre a manteiga.

Faise tamén en Portugal un doce amasado con fariña de millo, ovos e canela, empregando a máquina coa forma estrelada que se estende en voltas ou lazos, presenta a forma espiñada dos ricos, pero atópase un sabor diferente proveniente da masa de millo areosa.

## Notas 
## Véxase tamén
### Outros artigos
*Melindre
*Amendoados
*Festa do melindre e da repostaría tradicional de Melide

### Ligazóns externas
*Feira do Melindre e da Repostaría tradicional de Melide
Caso de violación en grupo de Delhi en 2012

[miniatura|250px|Protesta silenciosa na [Porta da India, en Delhi.]]
O **caso de violación grupal de Delhi** do 2012 foi un caso de violación en grupo e asalto mortal que ocorreu o 16 de decembro de 2012 en Munirka, un barrio do distrito sur de Delhi. O incidente produciuse cando unha rapaza de 23 anos interna de fisioterapia, Jyoti Singh foi agredida, violada e torturada nun autobús no que viaxaba co seu amigo, Awindra Pratap Pandey. Había outras seis persoas no autobús, incluíndo o condutor, todos os cales violaron á rapaza e mallaron no seu amigo. Trece días despois do ataque, foi transferida a un hospital de Singapur para tratamentos de emerxencia, pero morreu por mor das feridas dous días despois. O caso xerou grande atención nacional e internacional, e as protestas contra os gobernos central e estatal por non protexer axeitadamente ás mulleres tiveron lugar en Nova Delhi, onde milleiros de manifestantes se enfrontaron ás forzas de seguridade. Protestas semellantes tiveron lugar nas principais cidades do país. Debido a que a India non permite á prensa publicar o nome das vítimas de violación, a vítima foi coñecida como Nirbhaya, que significa "sen medo", e a súa vida e morte convertéronse nun símbolo da loita feminina de rematar coas violacións e a común práctica de atacar a vítima como responsable do suceso.

Arrestouse a todos os imputados, acusados de agresión sexual e asasinato. Un dos acusados, Ram Singh, morreu en custodia policial o 11 de marzo de 2013 no cárcere de Tihar. Segundo algúns artigos publicados, a policía dixo que Ram Singh se colgou, mais os avogados da defensa e a súa familia sospeitan que o asasinaron. O resto dos acusados foron levados a xuízo e a acusación presentou as súas probas o 8 de xullo de 2013. Os acusados menores foron condenados por violación e asasinato e recibiron a sentenza máxima, tres anos nun reformatorio. O 10 de setembro de 2013, os catro acusados adultos foron declarados culpables dos cargos e tres días despois foron condenados a morte por aforcamento.

## Notas 
## Véxase tamén 
### Ligazóns externas 
* Liña do tempo do incidente 
* Páxina da verdade sobre Nirbhaya
Poboación mundial

[miniatura|500x500px|Mapa de [Lista de países por poboación|países por poboación. 

A poboación mundial pasou dos case 1000 millóns no ano 1800 a máis de 6000 millóns no ano 2000, e o 30 de outubro de 2011 acadáronse os 7000 millóns.]]
A **poboación humana mundial** é o número total de persoas que viven en todo o mundo nun momento específico. Está determinada polos nacementos e os falecementos dos individuos, así como pola súa esperanza de vida.

A poboación mundial pasou dos case 1000 millóns no ano 1800 a máis de 6000 millóns no ano 2000, e o 30 de outubro de 2011 acadáronse os 7000 millóns.

As estimacións da ONU (baseadas en estatísticas) calcularon aproximadamente que o 30 de outubro de 2011, o planeta alcanzaría a cifra de 7000 millóns de habitantes. Segundo estimacións da ONU no ano 2008, cada minuto nacen entre 323 e 358&nbsp;bebés en todo o mundo.

É usual que en artigos científicos, ensaios, e outro tipo de escritos, sexa tomada a expresión *en toda a humanidade* como equivalente a *en toda a poboación mundial*.

## Contador de poboación/Reloxo de poboación 
miniatura|300x300px|**Transición demográfica**: a poboación mundial creceu lentamente ao longo da historia, pero este crecemento acelerouse nos últimos 200 anos.
Un reloxo de MDB poboación é un contador que recolle o aumento ou descenso da poboación nun territorio.
Algúns contadores da poboación mundial son os seguintes:
* Reloxo de poboación mundial - U.S. Census Bureau
* Reloxo de poboación mundial -World Clock
* Contador de poboación - IES San Roque (Badaxoz)
* Estatísticas Mundiais en tempo real

## Poboación por continente 
## Notas
Selección de fútbol de Venezuela

A **selección de fútbol de Venezuela**, alcumada a *La Vinotinto* (do ), é o equipo formado por xogadores de nacionalidade venezolana que representa ao país e á Federación Venezolana de Fútbol nas competicións oficiais internacionais de fútbol desde o ano 1938. É membro pleno da Federación Internacional de Fútbol Asociación (FIFA) desde 1952 e da Confederación Suramericana de Fútbol (Conmebol) desde 1953, sendo a última das dez federacións suramericanas en formarse e afiliarse. O seu debut produciuse o 12 de febreiro de 1938 ante a .

## Notas 
## Véxase tamén 
### Ligazóns externas 
* Sitio web FVF
* 
* 
* 
* Perfil oficial de Venezuela en Conmebol.com
* Perfil oficial de Venezuela  en FIFA.com
Os tempos inda non, non son chegados

***Os tempos inda non, non son chegados*** é o primeiro álbum de estudio do grupo galego de folk A Quenlla. Foi publicado en 1986, baixo o selo Avalon Discos.

O deseño e as fotografías da cuberta son obras de José Luis Tejero.

## Lista de cancións 
:;Cara A

:;Cara B

## Véxase tamén 
### Ligazóns externas 
* Páxina oficial do grupo
Causa Galiza

**Causa Galiza** foi unha organización política galega de carácter independentista e socialista. Fundouse no ano 2012 e en 2014 reconverteuse en partido político. Disolveuse en 2023.

## Historia 
O 31 de outubro de 2015, 9 integrantes de Causa Galiza foron arrestados baixo a acusación de seren membros de Resistência Galega, unha organización cualificada coma terrorista, e sinalados por "glorificaren o terrorismo". Así, en 2016 a Audiencia Nacional suspendeu a organización durante un ano por apoiaren "actividades terroristas". 

Causa Galiza relegalizouse en 2016, aínda que o proceso xudicial continúa aberto. Ante esta situación, os militantes desta organización e doutros grupos independentistas que se atopan nunhas circunstancias semellantes (caso de Ceivar), comezaron a campaña "Independentismo Galego em Pé", co obxectivo de recoller apoios ante a súa posíbel ilegalización definitiva, que a fiscalía segue a reclamar. Esta campaña conseguiu o apoio de múltiples organizacións galegas, incluíndo ao Bloque Nacionalista Galego (BNG), Anova-Irmandade Nacionalista ou a Confederación Intersindical Galega (CIG).

Causa Galiza non concorreu coas súas propias siglas en ningún proceso electoral, aínda que si fixo recomendacións de voto en varias ocasións. En particular, nas eleccións xerais de novembro de 2019 e nas eleccións galegas de 2020 o partido deu o seu apoio ao BNG.

O 18 de abril de 2023 anuciou a súa disolución por "debilitamento orgánico" e a constitución dun foro de debate.

## Ideoloxía 
De acordo cos principios básicos da propia organización, o principal obxectivo de Causa Galiza é lograr un estado galego plenamente independente que permita que o país transite cara a un novo modelo socioeconómico. No plano lingüístico o partido apoia as teses reintegracionistas.

## Notas 
## Véxase tamén 
### Outros artigos 
* Independentismo galego
* Bildu

### Ligazóns externas 
*